
Un poc de Patricia 
Chamorro 


El cabdell que ens envolta es un projecte 
realitzat per l'arteducadora Patricia 
Chamorro, amb l’acompanyament de 
Planea, xarxa d'art i escola, situat en el 
CEIP La Coma de Paterna, Valencia. 
Aquesta proposta s'ha planificat i 
dissenyat sobre la base de les necessitats 
del centre, d'on s'ha extret el recurs 
educatiu. Es tracta d'una proposta que 
preten ser flexible i adaptable al context 
en que es desenvolupe. 


Aquesta iniciativa naix amb el proposit 
de crear una experiencia educativa per 
mitja de la implementació del brodat 
entés com a practica artistica 
contemporania. Te la finalitat de 
possibilitar un escenari de participació 
comunitària que connecte les persones i 
els col- lectius d'una comunitat 
educativa. Entes com a proces, disposem 
del brodat com una eina per a la creació 
col-lectiva que habitualment té associat 
un significat respecte de l’imaginari 
classic femeni, l'estereotip del qual 
pretenem transformar, quan, des d'una 
actitud critica, l'expressem com a mitjà 
de transformació comunitaria portant-lo 
a espais publics, a escoles, brodant amb 
una mirada i una agulla analitica. 


m Crear un espai de dialeg on poder participar activament i 
treballar a partir dels interessos expressats del grup. 


m Desenvolupar o impulsar el desenvolupament del pensament 
crític per mitja del qiiestionament i la recerca de respostes. 


m Crear una xarxa de treball entre els diferents agents que 
intervenen en l'escola. 


m Treballar i crear en col-lectiu a fi de reforcar la identificació i 
el reconeixement de pertinenca a un grup. 


m Motivar i empoderar l'alumnat a participar activament com a 
agents de canvi, de transformació del seu entorn. 


m Transmetre i experimentar les possibilitats que ofereixen les 
practiques textils com possibilitadores de processos creatius, 
d'expressió i de reflexió. 


m Recuperar les practiques textils com a vehicle per a donar 
veu a problemátiques socials. 


= Utilitzar el fil i la tela com a llenç per a expressar idees, 
sentiments, sensacions, paraules... 


= Trencar els estereotips de genere per mitjà de l’aplicaciö del 
brodat i la costura 


El cabdell que ens envolta 


El cabdell que ens envolta és una 
madeixa que va prenent forma 
a poc a poc. Un cabdell que roda 
i pot acollir tota la comunitat 
educativa que shi vulga 
implicar. Des dels i les mestres, 
l'alumnat, la direcció del centre 
i les families. 


Laula com a grup motor 
planteja una tematica concreta 
que vulga abordar i a partir 
d'aci es genera una proposta 
col:lectiva que puga implicar la 
resta del centre. El brodat és 
una tasca que durem a terme 
individualment, pero, al seu 
torn, la farem en col'lectiu. Es 
pot intervindre una mateixa tela 
que vaja passant a altres grups 
o be brodats individuals que 
formen part d'una proposta 
comuna. 

Trencant l'ideal heretat de dona, 
l'ideal del brodat. 


T'has preguntat alguna vegada quina 
relació tens amb el brodat, el punt de 
ganxo, la costura, etc.? Segurament la 
gran majoria coincidim que hem vist les 
nostres mares, àvies, ties, assegudes al 
sofà recamant alguna d'aquestes. | si en 
saps i les practiques, segurament has 
aprés al seu costat. 


Aquesta relació entre les pràctiques 
tèxtils i allo que es considera femení les 
encapsula en un imaginari construit 
socialment al llarg de la història, en 
relació amb la divisió de tasques segons el 
gènere i els àmbits públic i privat. | és 
que, mentre que l'home era l'encarregat 
de proveir la família i eixir a treballar, 
l'ideal de dona que havia dissenyat una 
societat patriarcal era la que es quedava a 
casa fent les tasques domèstiques i de 
cures. Cosir, brodar, teixir eren activitats 
que servien el patriarcat per a mantindre- 
les ocupades i sense pensar. Com a 
consequència, aquestes pràctiques han 
sigut categoritzades com a art menor, 
tasques repetitives, dòcils, absents de 
coneixement. No obstant això, des de 
l'altra mirada, des de la mirada d'elles, va 

ser un refugi, un mecanisme d’emancipaciò 
i llibertat en que poder crear un llenguatge 
i uns codis de gran llinatge que continuen 
passant de generacio en generacio i 
continuen evolucionant. 


Els moviments feministes apareixen com 
a noves mirades per a transformar allo 
que es considera femeni com a objecte, 
en subjecte politic (bell hooks, 2021).: 
Això, el que fa és que les practiques 
associades al que es considera femeni es 
transformen d'espais de control a espais 
possibilitadors de crítica, d'aprenentatge, 
de cures i de contribució a les lluites 
feministes. En definitiva, és trencar els 
fils que ens lliguen per a teixir un nou 
ordit que ajude els col-lectius a brodar 
somnis transformadors. 


L'any 2000 naix el moviment craftivista, 
en que artistes tèxtils i col-lectius 
s'uneixen per a buscar la intersecció 
entre les tasques manuals i artesanes i 
l’activisme amb la finalitat de reparar i 
subvertir l'imaginari associat a aquestes 
practiques. Utilitzant el fil i la tela han 
sorgit moviments per tot el món per a 
reivindicar injusticies socials, reflexionar 
sobre la igualtat de genere, altres formes 
de consum i producció. 


L’agulla i el fil es doten de significat 
politic. 


l en aquesta tensio es on El cabdell que 
ens envolta se situa. Pretenem exportar 
el brodat de l'espai intim i privat per a 
reivindicar-lo cap al col-lectiu. Agafar el 
fil i la tela per a crear espais compartits 
d'interacció, en que la col-laboraciö, la 
participació i  l'aprenentatge són 
elements claus que promouen altres 
formes de relació en contextos 
educatius. 


El brodat com a eina per a l'acció 
educativa. 


Aquesta práctica manual ens permet 
expressar-nos per mitjá de les textures, 
dels colors i de les puntades. És una 
tasca que predisposa des de l'inici a 
activar habilitats basiques, com 
desafiaments que, per mitja de 
l'activitat, anem superant. Brodant 
posem en marxa mecanismes cognitius 
necessaris per a estimular unes certes 
habilitats que ens permeten una millora 
en la qualitat de la nostra vida. Habilitats 
necessaries que posem en marxa a l’hora 
d'aprendre i fer tasques cognitives. 

el brodat! 


Jugar amb colors, textures 
i puntades ens ajuda a 
desenvolupar la imaginació 
per a crear diferents 
dissenys i propostes. El fil i 
la tela son un llenguatge i 
una manera de transmetre 
idees. 


Del “que dificil” al “que facil”. En 
molts casos l'alumnat no haura fet 
aquesta tasca, la qual cosa suposa un 
repte. Brodar es repetitiu i es facil 
memoritzar els passos per a automa- 
titzar la tasca. Veure com el nostre 
treball avanca i va prenent forma gene- 
ra en la persona un estat de satisfacció. 


Es una tasca minuciosa en la qual traspassem una tela amb un element 
fi i xicotet com es l'agulla, la qual cosa ens ajuda a afavorir la 
coordinació oculomanual i la mobilitat de les mans i els dits. 


Brodem pero tambe desbrodem 
quan alguna cosa no ens ix bé i 
ens proposem millorar-ho. La 
perseveranca i la paciencia son 
eines que ens permeten fer 
front a la frustracio. Brodar 
requereix dedicació i temps fins 
a veure la nostra tasca acabada. 
Ens ajuda a prendre consciencia 
dels temps alentits per contra a 
la immediatesa que ens 
determina i ens imposa una 
societat de l'ací i l'ara. 


Brodar és una tasca delicada 
que requereix la repeticiò de 
les puntades, la qual cosa ens 
ajuda a mantindre la calma i 
l'atenció. 


Fixar l'atenció amb moviments 
repetitius ens porta a un estat 
de reflexió i sanació. Com que 
és una tasca manual, ens ajuda 
a connectar les mans i el cos 
amb la ment. 


Compartir el que sabem, demanar i donar ajuda, compartir experièn- 
cies. Crear cercles de brodat impulsa escenaris en què compartir 
experiències, coneixements i teixir xarxes amb altres persones. 


Aquesta practica, que realitzem 
individualment, sera l'eina que ens 
permeta treballar en l’ambit de l'aula. 
En aquest sentit, posarem el focus en el 
procés creatiu. Crear un espai 
col-laboratiu, on pensar juntes sobre una 
temática que ens interpel-la i sobre la 
qual volem reflexionar, investigar i 
dissenyar una proposta. 

Planificar els passos i les tasques ens 
ajudarà a desenvolupar la proposta 
satisfactoriament alhora que resolem 
conflictes que puguen anar sorgint. Al 
seu torn, hem d'estar oberts a la 
flexibilitat del proces, son els alumnes 
els actors principals de l’accio. Escoltar i 
possibilitar son tasques imprescindibles 
de ee 

Per a donar un sentit critic i educatiu a 
la proposta l'hem entrecreuat amb el 
curriculum que regula l'ensenyament 
educatiu; LOMLOE. Llei organica 3/2020, 
de 29 de desembre. En aquesta 
s’enumeren els elements educatius 
básics sobre els quals elaborar les 
experiències educatives del procés 
d'ensenyament-aprenentatge i que han 
de ser transversals a l'hora de planificar i 
desenvolupar metodologies i activitats 
que s'implementen al llarg del procés. 


“El brodat com a eina activista es 
pot planificar per a treballar des de 


les assignatures socials [...] que ens 


porten a nous camins, noves 
mirades per a veure el món." 


El brodat com a eina activista es pot 
planificar per a treballar des de les 
assignatures socials, ja que respon a la 
reflexió i el pensament crític sobre 
temes diversos que es puguen presentar 
a l'aula, com pot ser: la igualtat de 
gènere, la diversitat cultural, de raça, 
problemàtiques i injustícies socials, 
problemàtiques mediambientals, drets 
de la infància, relacions amb l'entorn... 

que ens porten a nous camins, noves 
mirades per a veure el mon. De tal 
manera que l'alumnat se senta part 
d'una societat de la qual pot ser particip 
i te possibilitats de transformar i 
transformar-se. 


A l'hora de tractar temes socials, es 
important fer exercicis de reflexiò 
col-lectiva utilitzant les TIC, i altres ma- 
terials que ens aporten informacio. Fer- 
nos preguntes, que ens porten a unes 
altres i que ens ajuden a veure el co- 
neixement de manera globalitzada. Qües- 
tions que puguem resoldre i a les quals 
puguem donar veu en els nostres brodats. 


Des de la seua posada en pràctica i des 
d'una perspectiva de creació col-lectiva i 
de treball cooperatiu, hem de mediar 
perquè es done i visquen des de 
l'experiència pròpia la igualtat 
d'oportunitats. Crearem un bon ambient 
de treball, en què la col-laboració, la 
solidaritat i el respecte siguen 
transversals al proces. On l'alumnat 
reconega les seues necessitats pero 
tambe les dels altres, i facilitarem eines 
per a la cooperació grupal i la resolució 
de conflictes. 


Desenvolupament 


del projecte 


El proces creatiu d'aquesta 
proposta es divideix en cinc fases: 
acostament a materials textils, 
proposta/temàtica  col'lectiva i 
investigació, disseny de la peça, 
brodat i exposició. 


Fase 1 e Jocs amb fils i teles 


Ens acostarem als materials tèxtils des del joc i 
l'experimentació creativa de forma arbitrària i lliure, 
per a motivar l'alumnat a incorporar aquests elements 
al seu registre. 


Activitat 1. Crear un mural a terra amb retalls de 
teles, llanes, drapet... 

Dividirem l'aula en grups. Donarem a cadascun 
diferents materials perquè puguen crear un mural a 
terra. Podem partir d'una història, un conte o bé 
deixar la temàtica lliure. 


Activitat 2. Joc de l'aranya amb drapet o llana. 
Disposarem el grup en rogle i s'aniran passant el 
cabdell aleatòriament de tal manera que quedarà una 
tela d'aranya. Incorporarem el nostre cos al joc, 
passant d'un en un de manera cooperativa perquè la 
teranyina no es desfaça. Podem passar per damunt, 
per davall, reptant, saltant, sense tocar els fils. 


Activitat 3. Brodat lliure. 

Ens iniciarem en aquesta pràctica donant les primeres 
puntades. Les propostes que brodarem seran senzilles, 
com ara línies o símbols. El que busquem amb aquesta 
primera activitat de brodat és que aprenguen els 
materials, com enfilar una agulla i com traspassar la 
tela amb el fil. Buscar textures i jugar amb els colors. 

Fase 2 e Proposta col'lectiva 


Dedicarem aquesta fase del projecte a buscar i 
consensuar quina temática volem abordar. Pot ser 
el mestre el que guie sobre algunes idees i temes 
concrets que s'estiguen treballant a l'aula pero, 
també deixar a l’alumnat que s'expresse i aporte 
idees que li interessen conéixer, investigar i 
preguntar-se. 


Organitzarem una assemblea inicial, en la qual 
posar en comú les tematiques que travessen 
l'alumnat. En el cas de ser el mestre el que 
propose la idea, pot ser simplement a partir d'una 
paraula clau i ajudar-los a tirar del fil sobre quines 
idees volen treballar des d'aquest concepte. Per 
exemple; problemàtiques socials que ens 
envolten. 


Farem un mapa d'idees sobre les quals treballarem 
en el següent proces d'investigació. Per a aquest 
moment dividirem l'aula per grups i buscarem 
informació en les xarxes, en textos, imatges, 
publicitats, cancons... que estiguen en relació i ens 
ajuden a donar resposta a les preguntes que ens 
plantegem a l'inici. La següent assemblea es 
dedicara a ampliar el mapa i concretarem la 
temätica per a passar a la següent fase de disseny. 


Si volem que aquesta proposta s’expandisca i siga 
col-laborativa en l'àmbit del centre, pensarem a 
qui ens agradaria involucrar en aquest espai de 
brodat i reflexió col-lectiva. Podem compartir-lo 
amb altres classes, amb altres mestres, amb les 
famílies, amb veins del barri o qualsevol col-lectiu 
que estiga al nostre abast i que puga aportar idees, 
preguntes, solucions possibles a la nostra 
tematica. 


Fase 3 e Disseny de la proposta 


La proposta pot prendre diferents derives, tenint en 
compte que podem brodar diferents formats. Podem 
brodar cadascun un tros de tela que despres forme una 
composició col-lectiva, brodar un llençol, unes 
estovalles, una peca de roba, un mocador, un retall de 
tela que comprem o que reciclem. En els referents hi 
ha alguns exemples que ens ajudaran a conéixer 
propostes textils elaborades per col-lectius i artistes. 


En funció de com siga el brodat, cadascun fara un 
esbós per a passar-lo a la tela o bé, si és grupal, es 
poden fer esbossos per grups. 


En aquesta fase de disseny tambe cal organitzar i 
dissenyar com seran les trobades amb altres grups, 
persones o col-lectius col-laboradors. 

Fase 4 e Brodat 


A continuació detallem una guia de materials i els 
primers passos per a fer un brodat. 


Els materials que necessitarem per a brodar: 


„Tela (cotó, tela panama o qualsevol tela reciclada) 
„ Fils per a brodar 

+ Agulles 

+ Tisores 

„ Bastidors 

„ Boligrafs esborrables o paper de calc de tela. 


Alguns consells per a triar material: 


„Es recomanable que per a l'alumnat mes menut 
utilitzem una tela de panama o punt de creu, ja que te 
els forats marcats i sera mes senzill saber per on ficar 
l’agulla. 


„ Per a iniciar-nos en el brodat és recomanable utilitzar 
fils que siguen gruixuts, poden ser llanes fines o fils de 
cotò. 


„Per a triar les agulles, sera important que no tinguen 
punta i ens haurem de fixar que l’ull siga allargat i 
prou gran per al fil que usem. 


Fase 5e Exposició del projecte 


Organitzarem una assemblea final en la qual pensarem 
com volem exposar i contar a la resta de la comunitat 
educativa com ha sigut el procés creatiu, de creació i 
la nostra peca final. 


Passos per a fer un brodat: 


1. Dissenyarem primer el 
nostre dibuix en un foli. 


2. Passarem el disseny a la tela. 


Per a fer-ho, es poden usar (dues) tecniques: 


a) Amb una taula de llum o en la b) Amb paper de calc. Posem la 
finestra a contraclaror posem el nostra tela, sobre aquesta, el 
nostre disseny en paper davall paper de calc i, finalment, el 

de la tela i el repassem amb el nostre dibuix. El repassem amb 
boligraf esborrable. un boli o llapis i quedará calcat. 


3. Col-loquem la nostra tela 
en el bastidor. 


4, Triem els colors i 
comencem a brodar. 


Alguns vídeos tutorials que ens guien de manera visual en el procés: 


@ Per a passar el dibuix a la tela: 
— https://www.youtube.com/watch?v=yshzU3we0pY 


6 Com col:locar la tela en el bastidor 
— https://www.youtube.com/watch?v=Sf8I6N9UP14 


6 Puntada arrere (és la puntada mes senzilla per a començar) 
— https: / /www.youtube.com/watch?v=MLLLZz36FSc 


: es un projecte artistic 
comunitari dut a terme al barri del 
Cabanyal, Valencia. Un espai que uneix 
artistes i veins per mitja del fil per a 
reivindicar la singularitat i el valor d'un 
barri que ha estat amenacat per un projecte 
urbanístic que pretenia ampliar una 
avinguda principal derrocant cases i edificis 
historics. 


Feta ma 


Fet a ma és una proposta que pren el fil i la tela 
com a vehicle de protesta contra el derrocament 
de 1.561 habitatges. Veins i veines de diferents 
generacions es van unir per a crear diferents obres 
textils que quedarien exposades als carrers. 


Llibre textil. El Cabanyal punt a punt. 


Brodat de l'Ordre ministerial CUL/3631/ 2009, 
de 29 de desembre. Aquesta ordre va aprovar la 
paralització del pla urbanistic. Va ser un brodat 
col-lectiu que va viatjar a diferents paisos i en el 
qual van participar mes de 500 persones. 


— Craftivism collective. Col-lectiu creat per 
Sara Corbett a Anglaterra. Proposa 
projectes activistes per mitja del fil i 
l'agulla que promouen el diàleg amb la 
ciutadania i generen consciencia sobre 
diversos problemes socials i 
mediambientals. Aquest col-lectiu enten la 
protesta no com un espai per a cridar i 
lluitar sinó per a crear bonics eslògans de 
colors que arribaran més profundament a 
les persones que els troben. 


Dream-maker 


Dream-maker. Aquest projecte s'inspira en els 
somnis com a impulsors de la transformacio. El 
canvi real de la nostra societat ve pels somnis 
utopics d'aquells que van pensar mes enlla dels 
problemes que afrontaven per a fer realitat la seua 
visio d'un mon millor. Com seria un mon millor? 


Mini Banner. Aquesta proposta promou la reflexió 
sobre els abusos dels drets humans, per mitjá de la 
creació de xicotetes pancartes cosides i brodades. 
Contenen frases encoratjadores que criden a ser 
part de la transformació social. És una manera 
d'interactuar amb les persones que circulen pels 
carrers i cridar la seua atenció amb aquests cartells 
de colors. 

Mini Banner 


— Sandra Paula Fernandez, artista textil; 
les seues obres condensen dues de les seues 
preocupacions principals; la dona i la 
naturalesa. Les seues obres van mes enlla 
de l'estetica, contenidores d'un caracter 
politic i reivindicatiu que interpel:la el 
public a reflexionar i questionar les normes 
patriarcals. En les seues obres textils, po- 
dem veure com el fil connecta amb proble- 
matiques de genere que denigren la dona. 


Totes a una, la revolució es fa a colp d'agulla. En 
aquesta obra tracta d'unir dues veus. La privada a 
partir dels materials textils utilitzats habitualment 
per a la confecció de vestits de núvia i la pública a 
partir del registre dels lemes que van eixir i van 
ocupar els carrers un 8M. 

Totes a una 


arpilleres urbanes. Son un 
col-lectiu de dones xilenes que realitzen 
creacions textils a partir del brodat, la 
costura i el collage. Les arpilleres naixen 
com un canal alternatiu per a visibilitzar, 
narrar i denunciar les violencies exercides 
per una dictadura contra els drets humans. 


Una manera de rescatar la memoria contra 
l'oblit. 


Memorarte 


=> Club de brodat feminista: col-lectiu de 
dones creat per Patricia Chamorro a 
Valencia que preten generar estrategies que 
combaten les normes i estructures 
patriarcals. Pretenen trobar un lloc comú 
que file les veus de la diversitat de dones 
que hi participen. 


Pancarta per al 8M. Primera proposta col: lectiva. 
Es crea aquesta pancarta a partir de les preguntes i 
reflexions comunes sobre que és el normal, que se 
situa fora dels marges i com podem treballar des 
d'un grup inclusiu. 


Pancarta per al 8M 


Cossos. Pancarta realitzada en col-lectiu utilitzant 
el brodat i collage textil. 

Reflexionar i revelar col-lectivament les violencies 
simboliques que el patriarcat posa en marxa per a 
descartar aquells cossos que no compleixen els 
canons establits. 


8 MARZO 


= KUKI, 
1.49 
Cossos 
Brodat literari. Brodat col-lectiu d'un fragment 
d'un poema de Cecilia Vicuña, que posa en relació 
el brodat i l'escriptura. 

Brodat literari Brodat literari 

